42071f021db0db10132d08bc02a2eed8
Πώς κάνω απεγκατάσταση κλιματιστικού;
-------------------------------------


douleutaras.gr
2020.50

Όπως αναφέρθηκε και παραπάνω, η απεγκατάσταση κλιματιστικού είναι μια εργασία που μπορεί να πραγματοποιηθεί σωστά μόνο από έναν ψυκτικό.


Αρχικά, θα πρέπει να γίνει μάζεμα των υγρών του κλιματιστικού και άδειασμα φρέον. Στη συνέχεια, πραγματοποιούνται εργασίες αποσύνδεσης της εξωτερικής και εσωτερικής μονάδας. Τέλος, οι μονάδες είτε αφαιρούνται και συσκευάζονται προσεκτικά σε περίπτωση μεταφοράς ή αποθήκευσής τους, είτε τοποθετούνται εκ νέου στο σημείο που έχεις επιλέξει.


Ακολουθούν αναλυτικά τα στάδια της διαδικασίας απεγκατάστασης:


### **1. Μάζεμα υγρών κλιματιστικού και άδειασμα φρέον**


Το πρώτο και σημαντικότερο βήμα κατά την απεγκατάσταση κλιματιστικού είναι η προσεκτική αφαίρεση του ψυκτικού υγρού. Η διαδικασία αυτή πρέπει να γίνεται μόνο από επαγγελματία ψυκτικό, καθώς είναι αρκετά επικίνδυνη και χωρίς τις απαραίτητες γνώσεις και εμπειρία είναι πολύ πιθανό να υπάρξει κάποιο σοβαρό ατύχημα.


### **2. Διακοπή ηλεκτρικής παροχής**


Πριν από οποιαδήποτε εργασία, διακόπτουμε την ηλεκτρική παροχή κατεβάζοντας τον γενικό διακόπτη.


### **3. Αποξήλωση εξωτερικής μονάδας κλιματιστικού**


Έπειτα, ο ψυκτικός θα απεγκαταστήσει την εξωτερική μονάδα, αποσυνδέοντας το καλώδιο της ηλεκτρικής παροχής και το καλώδιο εντολών που συνδέει την εξωτερική με την εσωτερική μονάδα του κλιματιστικού. Τέλος, θα αποσυνδέσει τις ψυκτικές σωληνώσεις και θα κατεβάσει την εξωτερική μονάδα και τη βάση της.


### **4. Αποσύνδεση εσωτερικής μονάδας κλιματιστικού**


Ο ψυκτικός θα ανοίξει μια μικρή τρύπα στον τοίχο, στο σημείο όπου έχουν περαστεί τα καλώδια και οι ψυκτικοί σωλήνες και θα τα αφαιρέσει με προσοχή τραβώντας τα προς τα μέσα.


### **5. Αφαίρεση μονάδας κλιματιστικού**


Σε αυτό το στάδιο, ο ψυκτικός θα αφαιρέσει το κλιματιστικό από τον τοίχο και θα κλείσει τις τρύπες που δημιουργήθηκαν με την αποξήλωση.


### **6. Προσεκτική συσκευασία μονάδας κλιματιστικού**


Με την αποσύνδεση της εσωτερικής μονάδας, ολοκληρώνεται η απεγκατάσταση του κλιματιστικού σου και είναι πλέον έτοιμο για μεταφορά. Αν έχεις σκοπό να ξαναχρησιμοποιήσεις το κλιματιστικό σου, δώσε σημασία στην προσεκτική του συσκευασία, ώστε να μην υπάρξουν ατυχήματα και να θυμάσαι ότι **η μεταφορά κλιματιστικού πρέπει να γίνεται πάντα σε όρθια θέση**.


